section_heading: Prva sezona
paragraph_text: Radnja prve sezone smještena je u gradu Baltimore gdje Paul u svojoj privatnoj kući održava seanse s pacijentima. Gotovo tijekom cijele prve sezone bori se s vlastitim osjećajima prema Lauri koja mu priznaje da ga voli. Međutim, on nikako ne želi prijeći granicu odnosa doktor - pacijent, iako mu vlastiti brak uskoro propada. Baš kada je pomislio da počinje napredovati sa svojim drugim pacijentom, Alexom, on naglo prekida seanse i vraća se u vojsku gdje pogiba u tragičnoj nesreći. Nakon što svi počinju sumnjati u samoubojstvo, Alexov otac tuži Paula, jer ga smatra odgovornim za smrt sina. Ova radnja proteže se na drugu sezonu.